Hy sê die skool word deur die beraders gelei oor hoe lank die berading nodig gaan wees en hoe intensief dit gaan wees.
Sharnelle se liggaam is deur die koshuismatrone gevind waar sy aan die koshuistrap gehang het. Luidens die nadoodse ondersoekverslag is sy verwurg. Marna se lyk is later deur die polisie in die koshuis se badkamer gevind. Volgens die polisie is sy met ’n handsak se band verwurg.
Kapt. Charlize van der Linden, woordvoerder van die polisie op Vryburg, het vroeër aan Huisgenoot bevestig Bylsma het ’n bekentenis gemaak. Hy is die enigste verdagte.
Bylsma het reeds in die Vryburg-landdroshof verskyn. Die saak is vir verdere ondersoek tot Augustus uitgestel.